  Анжелика Тихонова корреспондент Удмуртиын элькун кивалтэтлэсь 2021-тӥ арын литературая премизэ басьтон понна куриськонъёсты кутыны кутскизы. Со сярысь улосвылысь печатья но калыке ивортодэт вӧлмытонъя агентстволэн пресс-службаез ивортӥз. Конкурсэ удмурт но ӟуч кылын гожъяськись писательёс, кылбурчиос, драматургъёс пыриськыны быгато, кудъёсызлэсь произведениоссэс лыдӟисьёс умой дунъязы Авторъёсты Удмуртиысь кун тӧрлыкэт ёзэсъёс, интыысь аскивалтон ёзэсъёс, мер но мукет огазеяськонъёс ӵектыны быгато. Ужъёсты 2021-тӥ арын 1-тӥ куарусёнозь Удмуртиысь печатья но калыке ивортодэт вӧлмытонъя агентствоын кутозы (426057, Ижкар, Пастухов нимо урам, 13). Конкурслэн куронъёсыныз пыр-почгес тодматскыны  луэ. Юанъёсын 8 (3412) 570-773 (Удмуртиысь печатья но калыке ивортодэт вӧлмытонъя агентство) но 8 (3412) 785-412 (Удмуртиысь писательёслэн огазеяськонзы) телефон номеръёсъя вазиськыны луэ. Тодэ вайытом, кемалась ик ӧвӧл Удмуртиын 2020-тӥ арын удмурт кылын тужгес кужмо чеберлыко литература уж гожтӥсьёс тодмо луизы.  Тегъёс: Лулчеберет Ижкар Литература Удмуртия вожвылъяськон кивалтэт гожъясьёс  